
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,                   
DE DISCIPLINĂ ŞI IMUNITĂŢI
                
	
	Bucureşti, 31.10.2017
Pl-x 144/2015/2017


RAPORT SUPLIMENTAR  
asupra propunerii legislative pentru modificarea si completarea Legii nr.192/2006  privind medierea si organizarea profesiei de  mediator
În şedinţa din data de 14 martie 2017, Camera Deputaţilor, în temeiul dispoziţiilor art. 70 din Regulamentul Camerei Deputaţilor, republicat, a hotărât retrimiterea propunerii legislativa pentru modificarea si completarea Legii nr.192/2006  privind medierea si organizarea profesiei de  mediator, transmis cu adresa nr. Pl-x 144 din  2 martie 2015 şi înregistrată cu nr.4c-11/283 din 3 martie 2015.
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a  respins initiativa legislativa.
Consiliul Legislativ a avizat favorabil propunerea legislativa.
Guvernul, prin punctul de  vedere transmis  nu  sustine  adoptarea  acestei initiative legislative.

Propunerea legislativa are ca obiect de reglementare modificarea Legii nr.192/2006 privind medierea si organizarea profesiei de mediator,  cu modificarile si  completarile ulterioare, in sensul ca, din categoria persoanelor care pot efectua procedura de informare asupra avantajelor medierii, să nu facă parte avocatul, iar mijlocul unic de evidenta a mediatorilor sa îl reprezinte doar Tabloul Mediatorilor Autorizati întocmit şi reactualizat periodic de Consiliul de Mediere.

În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă, în şedinţa din  21 noiembrie  2016. 

La şedinţă a participat din partea Ministerului Justiţiei, domnul Florin Moţiu – secretar de stat.
Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, respingerea propunerii legislative pentru modificarea si completarea Legii nr.192/2006  privind medierea si organizarea profesiei de  mediator.
În conformitate cu prevederile art. 61 din Regulamentul Camerei Deputaţilor, republicat, cu modificări şi  completări,  membrii Comisiei juridice au reexaminat această iniţiativă legislativă în şedinţa din 31 octombrie 2017.
Membrii Comisiei juridice, de disciplină şi imunităţi au fost prezenţi conform listei de prezenţă.

La şedinţă au participat din partea Ministerului Justiţiei, doamna Violeta Belegante – şef serviciu.
În urma reexaminării iniţiativei legislative membrii Comisiei au hotărât, cu unanimitate de voturi, să propună plenului Camerei Deputaţilor, respingerea propunerii legislative pentru modificarea si completarea Legii nr.192/2006  privind medierea si organizarea profesiei de  mediator.

În raport cu obiectul şi conţinutul său, propunerea legislativă face parte din categoria legilor ordinare.

          PREŞEDINTE,                                                       SECRETAR,
    Eugen NICOLICEA                                          Costel Neculai DUNAVA                                                                         
Consilier  parlamentar
Florica Manole

